Csoportazonosító / csoportos adószám

Definíció szerint: „A csoportos áfaalanyiság egy olyan speciális adóalanyiság az általános forgalmi adó rendszerében, amit a belföldön letelepedett, együttesen kapcsolt vállalkozásnak minősülő adóalanyok hozhatnak létre. Ilyenkor a csoportos adóalanyiságban részt vevő valamennyi tag a csoportos adóalanyiság időszakában együttesen számít egy áfaalanynak, a csoport létrejöttével a tagok önálló áfaalanyisága megszűnik.„

A csoportazonosító (csoportos adószám) egy olyan 11 jegyű adószám, amelynek középső (csoport)jelzője 5-ös, pl.: 12345678-5-00. Ez különbözteti meg a normál (2-es jelzőjű) adószámtól.

Számlán kötelező feltüntetés

Kiállítói oldal

Art. szerint: ha a csoporttag harmadik féllel üzletel, a számlán mindkét adószámát fel kell tüntetni (saját adószám + csoportazonosító).

NAV adatszolgáltatás szempontjából a kiállítói oldalon csak akkor kell mindkét adószám, ha ténylegesen mindkettő szerepel a számlán.

Befogadói (vevői) oldal

Az Áfa tv. szerint, ha a csoporttag vevőként szerepel, elegendő csak a csoportazonosítója (5-ös adószám) első 8 számjegyét feltüntetni.

Csoporttagok egymás közti számlázása

Ha csoporttagok egymásnak állítanak ki számlát (belső ügylet), az ügylet az Áfa tv. hatályán kívül esik. Ilyen esetben előfordulhat, hogy a kiállítón csak az 5-ös (csoport)adószám szerepel, a tag saját adószáma nélkül.

Kapcsolódó oldalak:

Adószámok